Zakładna orientacija Domowiny
(2., aktualizowany naćisk)
- Domowina je zwjazk Łužiskich Serbow, kotřiž přisłušeja městnym skupinam a župam w Hornjej a Delnjej Łužicy. Zdobom je wona třěšny zwjazk serbskich towarstwow w sydlenskim rumje Serbow a zwonka njeho.
- Domowina je rěčnica Serbow a zastupuje zhromadnje ze Serbskimaj radomaj w Swobodnym staće Sakska a kraju Braniborska zajimy serbskeho luda napřećo parlamentam, institucijam a zarjadam, w měšćanskich a gmejnskich komunach, krajnych wokrjesach a na krajowej, zwjazkowej kaž tež mjezynarodnej runinje.
- Domowina zasadźuje so za wobšěrne hajenje serbskeje rěče a kultury a podpěruje Serbow ze swojimi Domowinskimi skupinami a župnymi zwjazkami a serbskimi towarstwami w jich narodnym dźěle. Zdobom spěchuje wona wšě naprawy přećelow Serbow k zdźerženju serbskeje identity.
- Domowina stara so wo rozšěrjenje sobupostajowanskch kaž tež samopostajowanskich prawow a winowatosćow w serbskich šulskich a kulturnych naležnosćach.
- Domowina prócuje so wo dobry mjezsobny poměr mjez Serbami a Němcami.
- Domowina wudźeržuje přećelske zwiski předewšěm k słowjanskim ludam, narodnym mjeńšinam a jich regionalnym a mjezynarodnym zjednoćenstwam.
- Domowina ma swój zarjad w Budyšinje a Choćebuzu a wudźeržuje regionalne běrowy w sydlenskim rumje Serbow.
Chrysta Meškankowa
w nadawku wuběrka za komunikaciju
pol_Latn pol_Latn szl_Latn szl_Latn szl_Latn szl_Latn twi_Latn szl_Latn pol_Latn szl_Latn pol_Latn